Барање 14-3945/1 од 19.04.2024

1. Koлку деца се запишани во градинки (државни и приватни) на територијата на општините Карпош и Ѓорче Петров?
2. Колку деца се запишани во градинки (државни и приватни) на територијата на град Скопје?
3. Колку деца има во град Скопје што се на возраст од 0 до 7 години?
4. Колку деца има на територијата на општините Карпош и Ѓорче Петров што се на возраст од 0 до 7 години?
5. Дали треба за да се отвори игротека за деца некоја специјална дозвола? А ако треба, каква дозвола треба и која е процедурата?

 Министерството за труд и социјална политика во изминатите години особено внимание посветува на зголемување на капацитетите за згрижување и воспитание на децата од предучилишна возраст и тоа преку изградба на нови објекти наменети за згрижување и воспитание на деца од предучилишна возраст.

 На територијата на општина Ѓорче Петров има една Јавна детска установа – детска градинка која располага со шест објекти. Во моментот според податоците со кои располага Министерството за труд и социјална политика во ЈОУДГ „Росица“ има запишани 1358 деца. Територијата на општина Ѓорче Петров во моментов не располага со приватна детска градинка.

 На територијата на општина Карпош има четири Јавни детски установи за деца – детски градинки ЈОУДГ „Пролет„, ЈОУДГ „Мајски цвет“, ЈОУДГ „Орце Николов“ и ЈОУДГ „Распеана Младост“, кои располагаат со вкупно тринаесет објекти и имаат запишани 2384 деца. Во Општина Карпош има девет приватни детски градинки во кои се запишани 680 деца.

 На територијата на град Скопје има дваесет и две Јавни детски установи – детски градинки во кои има вкупно запишани 14522 деца, и дваесет и пет Приватни детски градинки во кои има вкупно запишани 1240 деца.

 На територијата на град Скопје во јавните детски градинки и приватните детски градинки има вкупно запишани 15762 деца.

 Министерството за труд и социјална политика располага со податоци на живородени деца на територија на Република Северна Македонија на годишно ниво, но не и со податоци на живородени деца по општини.

 Министерството за труд и социјална политика Ве информира дека во надлежност на истото спаѓаат детските градинки кои можат да бидат основани како јавни детски градинки и јавни центри за ран детски развој како и детски градинки во приватна сопственост и приватни центри за ран детски развој.